Δυστυχώς δεν μείναμε ευχαριστημένοι από το διαμέρισμα. Βρίσκεται σε πολύ καλό σημείο, είναι πρόσφατα ανακαινισμένο αλλά έχει ακόμα ελλείψεις και κακοτεχνίες. Συγκεκριμένα, καθόλου ντουλάπα η κρεμάστρα για τα ρούχα. Ο χώρος είναι το πολύ για 3 άτομα και όχι για 5 όπως εμείς με αποτέλεσμα να είμαστε αρκετά στριμωχτα και να έχουμε τα όλα μας τα πράγματα στις βαλίτσες στο πάτωμα. Έχει 1 διπλό κρεβάτι και 2 καναπέδες που γίνονται κρεβάτι. Είχαν στρώσει μόνο το κρεβάτι και τον έναν καναπέ. Ψάχναμε να βρούμε σεντόνια και μαξιλάρι για να μπορέσει να κοιμηθεί η μεγάλη μου η κόρη. Ευτυχώς είχε κάτω από τον έναν καναπέ. Το βράδυ βάλαμε το κλιματιστικό γιατί έκανε πολύ ζέστη αλλά κάποια στιγμή έπεσε το ρεύμα από βραχυκύκλωμα. Έβγαλα την κάρτα που δίνει ρεύμα από το διακόπτη την ξαναεβαλα αλλά πάλι έπεσε το ρεύμα. Τελικά κατάφερα στις 1 η ώρα το βράδυ να καταφέρω να κλείσω τον κλιματισμό για να έχουμε ρεύμα στο υπόλοιπο διαμέρισμα. Ενημέρωσα με μήνυμα τον ιδιοκτήτη για να είναι ενήμερος. Απάντησε μετά από 2 ώρες ( δεν ζήτησα να είναι εκείνη την ώρα έτοιμος να με εξυπηρετήσει) ότι θα επικοινωνήσει μαζί μου το πρωί. Τελικά μέχρι της 10 το πρωί δεν επικοινώνησε κάνεις μαζί μου και πήρα τηλέφωνο στο κινητό που μου είχαν στείλει στο email μου. Είπαν ότι θα στείλουν ηλεκτρολόγο κάποια στιγμή μέχρι το μεσημέρι, δεν χρειαζόταν να περιμένουμε στο σπίτι . Όταν επιστρέψαμε το απόγευμα δεν είχε έρθει κανένας. Τελικά κατάφερα να αποκαταστησω το προβλημα. Η πρίζα είχε βγει από την θέση της και ήταν στερεωμένη στον τοίχο με σελοτειπ. Επικοινώνησα ξανά με την Πέγκυ και μου είπε ότι θα έρθει ο ηλεκτρολόγος περίπου στις 7 το απόγευμα. Μέχρι της 8:30 περίπου δεν είχε έρθει. Με πήρε τηλέφωνο η Πέγκυ και με ρώτησε αν αποκαταστάθηκε το πρόβλημα γιατί ο ηλεκτρολόγος δεν απαντούσε. Της απάντησα ότι δεν χρειάζεται πλέον γιατί την επόμενη ημέρα θα φεύγαμε. Επίσης την ενημέρωσα ότι υπάρχει ανάλογο πρόβλημα και σε μια πρίζα της τουαλέτας. Επίσης θα έπρεπε σε συνθήκες καύσωνα να υπάρχει ένα μπουκάλι νερό στο ψυγειο για να δροσιστούν οι επισκέπτες μέχρι να μπορέσουν να βρουν που υπάρχουν μαγαζιά στην περιοχή. Κάτω από την τηλεόραση στο σαλόνι κρέμονται τα καλώδια του ρεύματος και του ίντερνετ. Πρέπει να μπει ένα μικρό έπιπλο. Το σπίτι είναι όμορφο και σε καλή κατάσταση αλλά μοιάζει σαν να το τελείωσαν βιαστικά για να προλάβουν να το νοικιάσουν. Με τον ιδιοκτήτη που μίλησα μου είπε ότι προβλημα έχω να μιλάω με την εταιρεία που έχει αναλάβει τη διαχείριση.